CELEX: 32017D0288
Language: et
Date: 2017-02-17 00:00:00
Title: Nõukogu otsus (ÜVJP) 2017/288, 17. veebruar 2017, millega muudetakse otsust 2011/101/ÜVJP Zimbabwe vastu suunatud piiravate meetmete kohta

18.2.2017   
            
            
               ET
            
            
               Euroopa Liidu Teataja
            
            
               L 42/11
            
         NÕUKOGU OTSUS (ÜVJP) 2017/288,
   17. veebruar 2017,
   millega muudetakse otsust 2011/101/ÜVJP Zimbabwe vastu suunatud piiravate meetmete kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. veebruaril 2011 vastu otsuse 2011/101/ÜVJP Zimbabwe vastu suunatud piiravate meetmete kohta (1).
            
         
               (2)
            
            
               Siserepressioonideks kasutada võidava varustuse müügi, tarnimise, üleandmise või ekspordi suhtes kehtestatud keelule tuleks lisada erand, et võimaldada teatavate selliste esemete müüki, tarnimist, üleandmist või eksporti, mida kasutatakse kaevandamise või infrastruktuuri projektides üksnes tsiviilotstarbel.
            
         
               (3)
            
            
               Nõukogu vaatas läbi otsuse 2011/101/ÜVJP, võttes arvesse Zimbabwes toimunud poliitilisi arenguid.
            
         
               (4)
            
            
               Zimbabwe vastu suunatud piiravaid meetmeid tuleks pikendada 20. veebruarini 2018.
            
         
               (5)
            
            
               Piiravaid meetmeid tuleks jätkata otsuse 2011/101/ÜVJP I lisas loetletud seitsme isiku ja ühe üksuse suhtes. Piiravate meetmete peatamise kehtivusaega tuleks pikendada otsuse 2011/101/ÜVJP II lisas loetletud viie isiku suhtes.
            
         
               (6)
            
            
               Otsust 2011/101/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/101/ÜVJP muudetakse järgmiselt.
   
               1)
            
            
               Artiklisse 3 lisatakse järgmine lõige:
               „3.   Artiklit 2 ei kohaldata teatava siserepressioonideks kasutada võidava varustuse müügi, tarnimise, üleandmise või ekspordi suhtes, kui seda kasutatakse kaevandamise või infrastruktuuri projektides üksnes tsiviilotstarbel, tingimusel et eksportiva liikmesriigi pädevad asutused annavad selleks juhtumipõhiselt loa.“
            
         
               2)
            
            
               Artikkel 10 asendatakse järgmisega:
               „Artikkel 10
               1.   Käesolev otsus jõustub selle vastuvõtmise kuupäeval.
               2.   Käesolevat otsust kohaldatakse kuni 20. veebruarini 2018.
               3.   Artikli 4 lõikes 1 ning artikli 5 lõigetes 1 ja 2 osutatud meetmed, mida kohaldatakse II lisas loetletud isikute suhtes, peatatakse kuni 20. veebruarini 2018.
               4.   Käesolev otsus vaadatakse regulaarselt läbi ning asjakohasel juhul seda uuendatakse või muudetakse, kui nõukogu leiab, et otsus ei täida oma eesmärke.“
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 17. veebruar 2017
      
         
            Nõukogu nimel
         
         
            eesistuja
         
         E. BARTOLO
      
   
   
      (1)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).